Diari Oficial de la Generalitat Valenciana


Sumari del DOGV 5135, del 15-11-2005 (2005/12278)

RESOLUCIÓ de 7 de novembre de 2005, de la Direcció General d'Ensenyament, de la Conselleria de Cultura, Educació i Esport, per la qual es resol la convocatòria d'ajudes econòmiques a entitats sense ànim de lucre per a l'organització d'activitats de renovació pedagògica i de formació del professorat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5135

Data del DOGV
:   15-11-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/12129


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 7 de novembre de 2005, de la Direcció General d'Ensenyament, de la Conselleria de Cultura, Educació i Esport, per la qual es resol la convocatòria d'ajudes econòmiques a entitats sense ànim de lucre per a l'organització d'activitats de renovació pedagògica i de formació del professorat. [2005/X12508]
  
Per l'Orde de 20 d'abril del 2005, de la Conselleria de Cultura, Educació i Esport, Diari Oficial de la Generalitat Valenciana de 12 de maig del 2005, es van convocar ajudes econòmiques a entitats sense ànim de lucre per a l'organització d'activitats de renovació pedagògica i de formació del professorat.
  
Complits els tràmits requerits en la convocatòria, una vegada transcorregut el termini d'al·legacions, estudiades i, si va procedir, ateses estes, s'han seleccionat les activitats organitzades per les entitats sense ànim de lucre. I segons la delegació feta pel conseller de Cultura, Educació i Esport en la disposició final primera de la mencionada orde, resolc:
  
Primer
  
Concedir les ajudes econòmiques a les entitats sense ànim de lucre per a contribuir al finançament de les activitats de formació del professorat que s'indiquen en l'annex I adjunt a esta resolució, per un import total de 196.235,19€.
  
Segon
  
Denegar les ajudes econòmiques a les entitats sense ànim de lucre que s'indiquen en l'annex II adjunt a esta resolució amb la indicació de la causa de la seua exclusió.
  
Tercer
  
Les obligacions de les entitats beneficiàries són les indicades en les bases sèptima, octava, desena i onzena de l'Orde de 20 d'abril del 2005, de la Conselleria de Cultura, Educació i Esport, Diari Oficial de la Generalitat Valenciana de12 de maig del 2005.
  
Quart
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú i 10, 14 i 46 de la Llei Reguladora de la Jurisdicció contenciosa administrativa contra la present resolució, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant la Conselleria de Cultura, Educació i Esport en el termini d'un mes a partir de l'endemà de la publicació en el Diari Oficial de la Generalitat Valenciana.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a partir de l'endemà de la publicació en el Diari Oficial de la Generalitat Valenciana.
  
València, 7 de novembre de 2005.- El director general d'Ensenyament: Josep Vicent Felip i Monlleó.